На основу члана 22.ст.1 и члана 27.ст.9 Закона о јавној својини (“Сл. гланик РС” 72/2011,88/2013, 105/2014,104/2016, 113/2017,95/2018,153/2020 и 94/2024), члана 31. ст.1.тач.20. Закона о локалној самоуправи ("Сл. гласник РС", бр. бр. 129/2007, 83/2014 - др.закон, 101/2016 - др. закон и 47/2018) и члана 40. Статута општине Гаџин Хан (\*Службени лист града Ниша\*, број 10/19, 101/19 ,89/22, 69/24, 122/25), Скупштина општине Гаџин Хан, на седници одржаној дана 26.12.2025. године, доноси:

ОДЛУКУ

1. ДАЈЕ СЕ САГЛАСНОСТ Радњи за утовар и вађење шљунка и песка ПР Бобан Цветковић, из Топонице, општина Гаџин Хан за експлоатацију кречњака на КП 141 КО Овсињинац, општина Гаџин Хан, место звано “Габар-Сопотница”.
2. ОБАВЕЗУЈЕ СЕ Радња за утовар и вађење шљунка и песка ПР Бобан Цветковић, из Топонице, општина Гаџин Хан да од дана почетка експлоатације на предметној локацији општини Гаџин Хан годишње уступи највише 500 м3 дробљеног каменог агрегата-кречњака који је предмет експлоатације за потребе поправке и насипавања путева чије је одржавање у надлежности општине Гаџин Хан.
3. Општина Гаџин Хан и Радња за утовар и вађење шљунка и песка ПР Бобан Цветковић ће закључити уговор о уређивању међусобних односа који се тичу остваривања права и обавеза у вези са применом тачке 2. ове одлуке. Трајање уговорне обавезе између уговорних страна не може бити краће од 99 година.
4. Овлашћује се Милисав Филиповић, председник општине Гаџин Хан да у име општине Гаџин Хан потпише уговор о одређивању права и обавеза у вези примене тачке 2. ове одлуке.

*ОБРАЗЛОЖЕЊЕ*

Општини Гаџин Хан, дана 15.08.2025.године обратила се Радња за утовар и вађење шљунка и песка ПР Бобан Цветковић, преко пуномоћника адвоката Драгољуба Томашевића, са предлогом за успостављање сарадње кроз одобрење експлоатације кречњака на локације “Габар-Сопотница”. У прилогу захтева достављено и решење бр. 310-02-00845/2022-02 од 15.07.2022.год. којим је Радњи за утовар и вађење шљунка и песка ПР Бобан Цветковић одобрено извођење примењених геолошких истраживања на локалитету “Габар-Сопотница” на истражном простору 2532.

Такође, општини Гаџин Хан је достављено је Решење Министарства рударства и енергетике Републике Србије бр.000373846 2023 од 11.03.2024.год. којим су Радњи за утовар и вађење шљунка и песка ПР Бобан Цветковић потврђене резерве кречњака.

Катастарска парцела бр. 141 КО Овсињинац, општина Гаџин Хан, место звано “Габар-Сопотница” је јавна својина Републике Србије са уделом 1/1, општина Гаџин Хан је уписана у катастар непокретности као корисник предметне парцеле те сходно одредбама члана 22. Закона о јавној својини има право располагања парцелом.

На основу достављене документације и на основу предлога за успостављање сарадње од стране Радње за утовар и вађење шљунка и песка ПР Бобан Цветковић одлучено је као у тачки 1. ове одлуке.

Права и обавезе које произилазе из тачке 2. овог уговора дефинисаће се посебним уговором.

Број:06-248/2025-II

У Гаџином Хану, дана 26.12. 2025.године.

СКУПШТИНА ОПШТИНЕ ГАЏИН ХАН

ЗАМЕНИК ПРЕДСЕДНИКА,

Милош Гроздановић,с.р.